**PROIECT**

 **(nu produce efecte juridice) \***

**R O M Â N I A Inițiator**

**JUDEŢUL MUREŞ PRIMAR**

**CONSILIUL LOCAL AL MUNICIPIULUI TÂRGU MUREŞ Soós Zoltán**

## H O T Ă R Â R E A nr. \_\_\_\_\_\_\_

**din \_\_\_\_\_\_\_\_\_\_\_\_\_\_\_\_\_\_ 2024**

**privind acordarea unui ajutor de minimis individual pe anul 2024 pentru SC ROMUR SA, constând în scutirea de la plata impozitului pentru clădirea situată în Târgu Mureș strada Călărașilor nr.106, înscrisă în CF nr. 134907, număr cadastral 134907-C1, restaurantul ”Cocoșul de aur”, fosta Casă Burger**

Consiliul local municipal Tîrgu Mureş, întrunit în şedinţă ordinară de lucru,

**Având în vedere:**

* Referatul de aprobare nr. 21.547din 21.02.2024 iniţiat de Primarul Municipiului Târgu Mureș, prin Direcţia Fiscală Locală Târgu Mureș, privind acordarea unui ajutor de minimis individual pe anul 2024 pentru SC ROMUR SA, constând în scutirea de la plata impozitului pentru clădirea situată în Târgu Mureș strada Călărașilor nr.106, înscrisă în CF nr. 134907, număr cadastral 134907-C1, restaurantul ”Cocoșul de aur”, fosta Casă Burger,
* Cererea SC ROMUR SA înregistrată sub nr. 151.486/16.10.2023,
* Nota internă transmisă de către Direcția Arhitect Șef având nr. 10.811/02.02.2023,
* Rapoartele de specialitate a compartimentelor din cadrul Municipiului Târgu Mureș,
* Raportul Comisiilor de specialitate din cadrul Consiliului local municipal Târgu Mureş

**În conformitate cu prevederile:**

* Regulamentului (UE) 2023/2831 din 13.12.2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis,
* OUG nr. 77/2014 , privind procedurile naționale în domeniul ajutorului de stat, precum și pentru modificare și completarea Legii concurenței nr. 21/1996, aprobată prin Legea nr. 20/2015, cu modificările și completările ulterioare,
* Art. 456 alin. 2 lit. “n“ și art. 487^1 din Legea nr. 227/2015 privind Codul fiscal, cu modificările și completările ulterioare,,
* art. 3 lit. i) a HCLM nr. 380/23.11.2023, privind impozitele și taxele locale pe anul 2024,
* Legii nr. 153/2011 privind măsuri de creştere a calităţii arhitectural-ambientale a clădirilor
* Avizului Consiliului Concurenței nr. \_\_\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_ și adresele de informare către Consiliul Județean Mureș nr. 21.592/21.02.2024 și către Instituția Prefectului Județului Mureș nr. 21.579/21.02.2024,
* Legii nr. 207/2015, privind Codul de procedură fiscală, cu modificările și completările ulterioare,
* Legii nr. 273/2006, privind Finanțele publice locale,
* art. 80-81 din Legea nr. 24/2000 privind normele de tehnică legislativă pentru elaborarea actelor normative,

**In temeiul** art. 87 alin. (3), art. 129 alin.(1), alin. (4) lit. ”c” și „e’, alin. (14), art.139, art. 196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările și completările ulterioare,

## H o t ă r ă ș t e :

**Art. 1.** Se aprobă acordarea unui ajutor de minimis individual, pe anul 2024, pentru **SC ROMUR SA**, constând în scutirea de la plata impozitului pentru clădirea situată în Târgu Mureș strada Călărașilor nr.106, înscrisă în CF nr. 134907, număr cadastral 134907-C1, restaurantul ”Cocoșul de aur”, fosta Casă Burger, conform procedurii din Anexa care face parte integrantă din prezenta.

**Art. 2.** Se aprobă bugetul schemei pe anul 2024, în cuantum de 49.701 lei, echivalentul a 9.990,95 euro, la cursul valutar al BNR din 29.12.2023 .

**Art. 3** Cu aducerea la îndeplinire a prevederilor prezentei Hotărâri se încredinţează Direcția Fiscală Locală Târgu Mureș.

**Art. 4.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 5.** Prezenta hotărâre se comunică Direcției Fiscale Locale Târgu Mureș și SC ROMUR SA Târgu Mureș.

**Viză de legalitate,**

 **Secretar general al Municipiului Târgu Mureș,**

 **Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrati, cu modificările şi complerătile ulterioare**

 Anexa la HCL nr. \_\_\_\_ din \_\_\_

**PROCEDURĂ**

**privind acordarea unui ajutor de minimis individual pe anul 2024 pentru SC ROMUR SA, constând în scutirea de la plata impozitului pentru clădirea situată în Târgu Mureș strada Călărașilor nr.106, înscrisă în CF nr. 134907, număr cadastral 134907-C1, restaurantul ”Cocoșul de aur”, fosta Casă Burger**

**Art. 1. – DISPOZIȚII GENERALE**

1. a) Prezenta procedură instituie un ajutor de minimis individual pentru **SC ROMUR SA Târgu Mureș** constând în scutirea de la plata impozitului pentru pentru clădirea situată în Târgu Mureș strada Călărașilor nr.106, înscrisă în CF nr. 134907, număr cadastral 134907-C1, restaurantul ”Cocoșul de aur”, fosta Casă Burger, conform art. 456 alin. (2), lit. n) din Legea nr. 227/2015 privind Codul fiscal, cu modificările și completările ulterioare.

b) Beneficiarul ajutorului de minimis individual este proprietarul clădirii **SC ROMUR SA Târgu Mureș**, CUI 1220721 cu sediul în Târgu Mureș, Piața Teatrului nr.10.

1. Acordarea ajutorului de minimis individual se va face numai cu respectarea criteriilor privind ajutorul de minimis stipulate în Regulamentul (UE) 2023/2831 din 13.12.2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis.

**Art. 2. – OBIECTIVUL AJUTORULUI DE MINIMIS**

1. Obiectivul general al prezentului ajutor de minimis individual constă în creşterea calităţii arhitectural-ambientale a clădirilor, având drept scop conservarea caracterului estetic-arhitectural al cadrului urban construit  în Municipiul Târgu Mureș.

2. Obiectivele specifice sunt:

1. respectărea şi punerea în valoare a specificităţii patrimoniului local
2. asigurarea mediului înconjurător sănătos
3. asigurarea sănătăţii, vieţii, integrităţii fizice şi siguranţei populaţiei
4. îmbunătățirea mediului de afaceri prin exploatarea potențialului economic al regiunii,
5. dezvoltarea mediului de afaceri

**Art. 3. – BAZA LEGALĂ**

Baza legală a acordării ajutorului este constituită din:

1. art. 456, alin. (2), lit. n) din Legea nr. 227/2015 privind Codul fiscal, cu modificările și completările ulterioare;
2. Legea nr. 153/2011 privind măsuri de creştere a calităţii arhitectural-ambientale a clădirilor
3. Regulamentul (UE) 2023/2831 din 13.12.2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis;
4. art. 3, alin. (3) din OUG nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, cu modificările și completările ulterioare;
5. Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
6. Legea nr. 273/2006 privind finanțele publice locale, cu modificările și completările ulterioare;
7. Legea nr. 31/1990 privind societățile comerciale, republicată, cu modificările și completările ulterioare.

Autoritatea publică ce implementează prezenta procedură de ajutor de minimis individual este Municipiul Târgu Mureș prin Consiliul Local al Municipiului Târgu Mureș.

**Art. 4. – DEFINIȚII**

1. **Ajutor de stat** – avantaj economic acordat din surse sau resurse de stat ori gestionate de stat, sub orice formă (astfel cum această noțiune este definită prin O.U.G. nr. 77/2014 procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, cu modificările și completările ulterioare), care denaturează sau amenință să denatureze concurența prin favorizarea anumitor întreprinderi sau sectoare de producție, în măsura în care acestea afectează schimburile comerciale dintre statele membre;
2. **ajutor de minimis** reprezintă – ajutor limitat conform normelor Uniunii Europene la un nivel care nu distorsionează concurența și/sau comerțul cu statele membre;
3. **întreprindere** – orice entitate, fie aceasta persoană fizică sau persoană juridică, care desfășoară o activitate economică, indiferent de statutul să juridic și modul în care este finanțată
4. d**.întreprindere unică** include toate întreprinderile între care există cel puțin una dintre relațiile următoare:
	1. -o întreprindere deține majoritatea drepturilor de vot ale acționarilor sau ale asociaților unei alte întreprinderi;
	2. -o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei întreprinderi;
	3. -o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;
	4. -o întreprindere care este acționar sau asociat al unei înteprinderi și care controlează singură, în baza unui acord cu alți acționari sau asociați al acelei întreprinderi, majoritatea drepturilor de vot ale acționarilor sau ale asociatiilor întreprinderii respective.

-Întreprinderile care întrețin, cu una sau mai multe întreprinderi, relațiile la care se face referire mai sus, sunt considerate întreprinderi unice.

1. **lucrări de intervenţie pentru reabilitarea structural-arhitecturală** a anvelopei clădirii, denumite în continuare lucrări de intervenţie - totalitatea lucrărilor stabilite prin proiectul tehnic elaborat cu respectarea proiectului iniţial de arhitectură şi a caracteristicilor de culoare, materiale, detalii, stabilite de regulamentele de intervenţie pentru zonele de acţiune prioritară, sau, în cazul clădirilor clasate/în curs de clasare ca monumente istorice, a concluziilor studiului istoric de fundamentare şi a proiectului de conservare-restaurare întocmit şi avizat conform Legii nr. 422/2001 privind protejarea monumentelor istorice, republicată, cu modificările ulterioare;
2. **zonă de acţiune prioritară** - zonă omogenă din punctul de vedere al caracteristicilor urbanistice şi arhitecturale, care afectează atractivitatea şi competitivitatea localităţii prin procentul mare de clădiri a căror anvelopă necesită lucrări de intervenţie în conformitate cu Legea şi care justifică intervenţia prioritară.
3. **furnizorul ajutorului de minimis** – Municipiul Târgu Mureș,
4. **administratorul procedurii de acordare a ajutorului de minimis** – Consiliul Local al Municipiului Târgu Mureș;
5. **facilitate fiscală** – scutirea de la plata impozitului pe clădiri datorat de proprietarul clădirii;
6. **produse agricole** înseamnă produsele enumerate în anexa I la tratat, cu excepţia produselor pescăreşti şi de acvacultură care se încadrează în domeniul de aplicare al Regulamentului (UE) nr. 1379/2013 al Parlamentului European şi al Consiliului.
7. **producţie agricolă primară** înseamnă producţia de produse ale solului şi ale creşterii animalelor, enumerate în anexa I la tratat, fără a se mai efectua o altă operaţiune de modificare a naturii produselor respective;
8. **prelucrarea produselor agricole** înseamnă orice operaţiune efectuată asupra unui produs agricol care are drept rezultat un produs care este tot un produs agricol, cu excepţia activităţilor desfăşurate în exploataţiile agricole necesare în vederea pregătirii unui produs de origine animală sau vegetală pentru prima vânzare;
9. **comercializare de produse agricole** înseamnă deţinerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piaţă, cu excepţia primei vânzări de către un producător primar către revânzători sau prelucrători şi a oricărei alte activităţi de pregătire a produsului în vederea primei vânzări; o vânzare efectuată de un producător primar către consumatorii finali este considerată comercializare de produse agricole în cazul în care se desfăşoară în spaţii separate, rezervate acestui scop;
10. **produse pescăreşti şi de acvacultură** înseamnă produsele definite la articolul 5 literele (a) şi (b) din Regulamentul (UE) nr. 1379/2013;
11. **producţia primară de produse pescăreşti şi de acvacultură** înseamnă toate operaţiunile legate de pescuitul, creşterea sau cultivarea organismelor acvatice, precum şi activităţile desfăşurate în ferme sau la bord necesare pentru pregătirea unui animal sau a unei plante pentru prima vânzare, inclusiv tranşarea, filetarea sau congelarea, şi prima vânzare către revânzători sau prelucrători;
12. **prelucrarea şi comercializarea produselor pescăreşti şi de acvacultură** înseamnă toate operaţiunile, inclusiv manipularea, tratarea şi transformarea, efectuate după momentul debarcării - sau al recoltării, în cazul acvaculturii - care au ca rezultat un produs prelucrat, precum şi distribuţia acestuia;
13. **rata de actualizare** – este rata de referință stabilită de către Comisia Europeană pentru România pe baza unor criterii obiective și publicată în Jurnalul Oficial al Uniunii Europene și pe pagina de web [www.ajutordestat.ro.](http://www.ajutordestat.ro/)

**Art. 5. – DOMENIUL DE APLICARE**

Prezenta procedură de ajutor de minimis individual se adresează SC ROMUR SA, pentru **clădirea situată în Târgu Mureș strada Călărașilor nr.106, înscrisă în CF nr. 134907, număr cadastral 134907-C1, restaurantul ”Cocoșul de aur”, fosta Casă Burger,** care îndeplinește criteriile prevăzute în Regulamentul (UE) nr. 2023/2831 al Comisiei Europene din din 13 decembrie 2023 privind aplicarea articolelor 107 și 108 din Tratatul privind funcționarea Uniunii Europene ajutoarelor *de* minimis, publicat în Jurnalul Oficial seria L din data de 15 decembrie 2023.

**ART. 6. – PREZENTA SCHEMĂ DE MINIMIS NU SE APLICĂ PENTRU:**

a)ajutoarelor acordate întreprinderilor care îşi desfăşoară activitatea în domeniul producţiei primare de produse pescăreşti şi de acvacultură;

b)ajutoarelor acordate întreprinderilor care desfăşoară activităţi de prelucrare şi comercializare a produselor pescăreşti şi de acvacultură, în cazul în care cuantumul ajutoarelor este stabilit pe baza preţului sau a cantităţii de produse achiziţionate sau introduse pe piaţă;

c)ajutoarelor acordate întreprinderilor care îşi desfăşoară activitatea în domeniul producţiei primare de produse agricole;

d)ajutoarelor acordate întreprinderilor care desfăşoară activităţi de prelucrare şi comercializare a produselor agricole, în unul din următoarele cazuri:

(i)atunci când valoarea ajutoarelor este stabilită pe baza preţului sau a cantităţii de produse de acest tip achiziţionate de la producători primari sau introduse pe piaţă de întreprinderile respective;

(ii)atunci când ajutoarele sunt condiţionate de transferarea lor parţială sau integrală către producătorii primari;

e)ajutoarelor destinate activităţilor legate de export către ţări terţe sau către alte state membre, respectiv ajutoarelor direct legate de cantităţile exportate, ajutoarelor destinate înfiinţării şi funcţionării unei reţele de distribuţie sau destinate altor cheltuieli curente legate de activitatea de export;

f)ajutoarelor condiţionate de utilizarea preferenţială a bunurilor şi serviciilor naţionale faţă de bunurile şi serviciile importate.

(2)În cazul în care beneficiarul îşi desfăşoară activitatea atât într-unul din sectoarele menţionate la literele (a), (b), (c) sau (d), cât şi într-unul sau mai multe din celelalte sectoare incluse în domeniul de aplicare a prezentei proceduri sau desfăşoară alte activităţi incluse în domeniul de aplicare al procedurii, aceasta se aplică ajutoarelor acordate pentru aceste din urmă sectoare sau activităţi, cu condiţia ca statul membru în cauză să se asigure, prin mijloace corespunzătoare, precum separarea activităţilor sau distincţia între conturi, că activităţile desfăşurate în sectoarele excluse din domeniul de aplicare al prezentului regulament nu beneficiază de ajutoare de minimis.

**Art. 7. CONDIȚII DE ELIGIBILITATE PENTRU SOLICITANT**

* 1. Pentru a beneficia de facilitățile prevăzute în prezenta procedură, **SC ROMUR SA Târgu Mureș** trebuie să îndeplinească următoarele condiții:
1. este legal constituită în România și își desfășoară activitatea în România;

 b. este eligibilă pentru finanțare conform prevederilor art. 456, alin. (2), lit. n) din Legea nr. 227/2015 privind Codul fiscal, cu modificările și completările ulterioare;

 d. este titularul obligației de plată al impozitului pe clădire în condițiile Legii nr. 227/2015 privind Codul fiscal, cu modificările și completările ulterioare;

1. nu a fost subiectul unei decizii de recuperare a unui ajutor de stat sau minimis, emise de Comisia Europeană, Consiliul Concurenței sau de un furnizor de ajutor de stat/de minimis sau, în cazul în care a făcut obiectul unei astfel de decizii, aceasta a fost deja executată și creanța integral recuperată;
2. valoarea totală a ajutoarelor de minimis acordate întreprinderii unice pe o perioadă de 3 ani consecutivi cumulată cu valoarea alocării financiare acordate în conformitate cu prevederile prezentei scheme, nu depășește echivalentul în lei a 300.000 de euro;
3. beneficiarul nu este în stare de insolvență, nu are afacerile administrate de un judecător sindic, nu are nici o restricție asupra activității comerciale, nu este subiectul unor aranjamente între creditori, sau nu se află într-o altă situație similară cu cele menționate anterior, reglementate prin lege;
4. reprezentantul legal al întreprinderii nu a fost supus unei condamnări în ultimii 3 ani, de către nici o instanță de judecată, din motive profesionale sau etic-profesionale;
5. reprezentantul legal al întreprinderii nu furnizează informații false;
6. valoarea totală a ajutoarelor de minimis acordate solicitantului pe o perioadă de 3 ani consecutivi, cumulată cu valoarea alocării financiare acordate în conformitate cu prevederile prezentei proceduri, nu depășește echivalentul în lei a 300.000 de euro. Acest plafon se aplică indiferent de forma ajutorului de minimis sau de obiectivul urmărit și indiferent dacă ajutorul este finanțat din surse naționale sau comunitare.
	1. Măsurile de sprijin financiar ce vor fi acordate prin prezenta procedură, sunt cele prevăzute de lege:
7. Scutirea de la plata impozitului pe clădiri, aferentă clădirii **situată în Târgu Mureș strada Călărașilor nr.106, înscrisă în CF nr. 134907, număr cadastral 134907-C1, restaurantul ”Cocoșul de aur”, fosta Casă Burger**, în conformitate cu art. 456, alin.(2), lit. n) din Legea nr. 227/2015 privind Codul fiscal, cu modificările şi completările ulterioare;
8. Consiliul Local al Municipiului Târgu Mureș prin Direcţia Fiscală Locală Târgu Mureș – Serviciul Impozite și taxe persoane juridice, este responsabil de verificarea tuturor condiţiilor de eligibilitate ale beneficiarului. Această verificare se efectuează anterior acordării sprijinului prevăzut de prezenta procedură.

**ART. 8. MODALITATEA ACORDĂRII AJUTORULUI DE MINIMIS**

1. Pentru a beneficia de scutire de la plata impozitului pe clădiri, beneficiarul ajutorului de minimis individual **SC ROMUR SA Târgu Mureș** va depune la sediul Direcţiei Fiscală Locală Târgu Mureș- Serviciul Impozite și taxe persoane juridice cererea de acordare a ajutorului, însoțită de următoarele documente justificative:
2. declarația pe propria răspundere a reprezentantului legal al solicitantului că acesta nu se află în procedură de executare silită, reorganizare judiciară, faliment, închidere operațională, dizolvare, lichidare sau administrare specială; că entitatea nu are activitățile suspendate sau alte situații similare reglementate de lege;
3. declarație pe propria răspundere a reprezentantului legal al solicitantului, că solicitantul nu a fost subiectul unui ordin/decizie de recuperare a unui ajutor de stat sau de minimis, emis ca urmare a unei decizii a Comisiei Europene sau a oricărui alt furnizor sau în cazul în care a făcut obiectul unei asemenea proceduri, aceasta a fost deja executată și creanța integral recuperată;
4. declarație pe propria răspundere a reprezentantului legal al entității privind ajutoarele de minimis primite/solicitate de beneficiarul ajutorului, pe o perioadă de 3 ani consecutivi;
5. dovada înregistrării în contabilitate a valorii lucrărilor efectuate pe cheltuială proprie
6. valoarea lucrărilor efectuate să fie mai mare de 25% din valoarea impozabilă a clădirii, dovedită cu înregistrări contabile
7. adeverință eliberată de compartiment Arhitect Șef, de unde să rezulte că, asupra clădirii au fost efectuate lucrări în condiţiile Legii nr. 153/2011 privind măsuri de creştere a calităţii arhitectural-ambientale a clădirilor, cu modificările şi completările ulterioare

g) Autorizația de construire

h) Proces verbal de recepție întocmit cu reprezentantul Municipiului Târgu Mureș

i) Declarația cu valoarea reală a lucrărilor

* 1. Avizele obținute pentru realizarea lucrărilor

Notă: Declaraţiile pe propria răspundere precizate la alin. (1) pot fi prezentate separat sau pot fi cuprinse într-un singur înscris.

Orice alte documente necesare pentru verificarea condiţiilor de eligibilitate revăzute de prezenta măsură de sprijin.

1. Bugetul schemei este de 49.701 lei, reprezentând 9.990,95 euro, aplicabil pe anul 2024.
2. Ajutorul se acordă întreprinderilor în limita sumei reprezentată de pragul de minimis, astfel: Valoarea brută totală a ajutoarelor de minimis acordate unei întreprinderi unice nu poate depăși echivalentul în lei a 300.000 de euro, pe o perioadă de 3 ani consecutivi, indiferent dacă ajutorul a fost acordat din surse naționale sau comunitare.
3. În cazul în care valoarea totală a ajutoarelor de minimis acordate unei întreprinderi unice pe o perioadă de trei ani consecutivi, cumulată cu valoarea alocării financiare acordate în conformitate cu prevederile prezentei scheme, depășește pragul de 300.000 de euro, echivalent în lei, solicitantul nu poate beneficia de procedurile schemei, nici chiar pentru acele fracțiuni din ajutor care nu depășește acest plafon.

4.1. În cazul fuziunilor sau a achizițiilor, atunci când se stabilește dacă un ajutor de minimis acordat unei întreprinderi noi sau întreprinderii care face achiziția depășește plafonul relevant se iau în considerare toate ajutoarele de minimis anterioare acordate tuturor întreprinderilor care fuzionează. Ajutoarele de minimis acordate legal înainte de fuziune sau achiziție rămân legal acordate.

4.2. În cazul în care o întreprindere se împarte în două sau mai multe întreprinderi separate, ajutoarele de minimis acordate înainte de separare se alocă întreprindrii care a beneficiat de acestea, şi anume, în principiu, întreprinderii care preia activităţile pentru care au fost utilizate ajutoarele de minimis. În cazul în care o astfel de alocare nu este posibilă, ajutoarele de minimis se alocă proporţional pe baza valorii contabile a capitalului social al noilor întreprinderi la data la care separarea produce efecte.

4.3. Ajutorul de minimis acordat în conformitate cu prevederile prezentei proceduri poate fi cumulat cu ajutoarele de minimis acordate în conformitate cu prevederile Regulamentului (UE) nr. 2023/2832 al Comisiei.Acestea, pot fi cumulate cu ajutoarele de minimis acordate în conformitate cu Regulamentele (UE) nr. 1408/2013 şi (UE) nr. 717/2014 ale Comisiei,în limita plafonului de 300.000 de euro, echivalent în lei.

4.4. Ajutorul de minimis acordat în cadrul prezentei proceduri nu se va cumula cu alte ajutoare de stat acordate pentru aceleaşi costuri eligibile sau cu ajutoarele de stat acordate pentru aceeași măsură de finanțare de risc, dacă un astfel de cumul ar depăși intensitatea sau valoarea maximă relevantă a ajutorului stabilită pentru condițiile specifice ale fiecărui caz de un regulament sau de o decizie de exceptare pe categorii adoptat(ă) de Comisie. Ajutoarele de minimis care nu se acordă pentru costuri eligibile specifice sau care nu pot fi asociate unor astfel de costuri pot fi cumulate cu alte ajutoare de stat acordate în temeiul unui regulament sau al unei decizii de exceptare pe categorii adoptat(e) de Comisie

5.Valoarea totală a ajutorului de minimis care va fi acordat în cadrul schemei, pe anul 2024, este de 49.701 lei, echivalentul în euro la cursul valutar al BNR din 29 decembrie a anului precedent, respectiv 9.990,95 euro.

  6. Ajutorul de minimis individual se va acorda după ce se va verifica, pe baza declaraţiei pe proprie răspundere a întreprinderii, dar şi prin alte mijloace, faptul că suma totală a ajutoarelor de minimis primite de întreprinderea unică pe parcursul unei perioade de trei exerciţii financiare, fie din surse comunitare, nu depăşeşte pragul de 300.000 euro, echivalent în lei.

7. Pentru acordarea scutirii de la plată a impozitului pe clădiri documentele vor fi depuse la Direcţia Fiscală Locală Târgu Mureș- Serviciul Impozite și taxe persoane juridice conform art.8 alin.(1) din procedură.

 8 .În cazul în care documentele pentru acordare de facilităţi fiscale nu sunt complete, nu conţin informaţii corecte sau există neconcordanţe în informaţiile furnizate, compartimentul de specialitate, va transmite o înştiinţare prin care se solicită completarea cererii sau a documentaţiei.

9.Acordarea ajutorului de minimis se realizează sub forma scutirii de la plata impozitului pe clădiri datorat bugetul local de **SC ROMUR SA Târgu Mureș** -benficiarul ajutorului, în calitatea sa proprietar al clădirii la care au fost efectuate lucrări de intervenţie pentru reabilitarea structural-arhitecturală a anvelopei clădirii*,* în condițiile și limitele prevăzute de Legea nr. 227/2015 privind Codul fiscal, cu modificările și completările ulterioare.

10.În urma analizei efectuate, se va întocmi un referat de către compartimentul de specialitate, privind acordarea sau neacordarea ajutorului de minimis, supus spre aprobare directorului executiv. În baza referatului de acordare/neacordare, compartimentul de specialitate va proceda la acordarea/neacordarea ajutorului de minimis individual.

11.Operarea efectivă a ajutorului de minimis va fi efectuată în baza referatului aprobat de către directorul executiv. Obligaţiile fiscale ce fac obiectul prezentului ajutor datorate bugetului local al Municipiului Târgu Mureș, pentru care sunt îndeplinite condiţiile prevăzute în prezentul ajutor, vor fi scutite de la plată, despre acest lucru fiind înştiinţat beneficiarul individual.

12.Compartimentul de specialitate verifică: veridicitatea declaraţiilor depuse de solicitant, precum şi respectarea oricărei alte prevederi a ajutorului de minimis individual. De asemenea, va duce la îndeplinire hotărârea Consiliului Local adoptată pentru aplicarea acestei proceduri.

13.Compartimentul de specialitate va lua toate măsurile necesare pentru a se asigura că nu se va depăşi plafonul corespunzător ajutorului. În cazul în care va constata depăşirea acestui plafon, va propune Consiliului Local recuperarea totală sau parţială, după caz, a ajutorului care depăşeşte plafonul. Consiliul Local se obligă să întreprindă toate demersurile necesare pentru recuperarea ajutorului care depăşeşte plafonul corespunzător.

**Art. 9. DURATA AJUTORULUI DE MINIMIS**

Perioada de valabilitate a măsurii de ajutor de minimis este de la data aprobării prin Hotărârea Consiliului local până la data de **31.12.2024**. Ajutorul de minimis se acordă pentru anul.2024.

**Art. 10. VALOAREA AJUTORULUI**

 Valoarea totală a ajutorului de minimis individual care va fi acordat pe anul 2024 în cadrul prezentei proceduri, este de 49.701 lei, respectiv 9.990,95 euro.

**Art.11. TRANSPARENȚĂ ȘI MONITORIZARE**

Consiliul Local al Municipiului Târgu Mureș, prin Direcția Fiscală Locală Târgu Mureș, în calitate de furnizor al ajutorului de minimis, va informa în scris SC ROMUR SA Târgu Mureș cu privire la cuantumul maxim al ajutorului și caracterul de minimis al acestuia, făcând în mod explicit trimitere la Regulamentul (UE) 2023/2831 al Comisiei Europene din din 13 decembrie 2023 privind aplicarea articolelor 107 și 108 din Tratatul privind funcționarea Uniunii Europene ajutoarelor *de* minimis, publicat în Jurnalul Oficial seria L din data de 15 decembrie 2023.

Ajutorul de minimis individual va fi publicat integral pe site-ul Municipiului Târgu Mureș precum și pe site-ul Direcției Fiscale Locale Târgu Mureș.

 Municipiul Târgu Mureș prin Consiliul Local al Municipiului Târgu Mureș, în calitate de furnizor are obligaţia de a face publică utilizarea integrală a bugetului alocat pentru această procedură.

 **Art. 12. RAPORTAREA ȘI MONITORIZAREA AJUTORULUI DE MINIMIS INDIVIDUAL**

(1) În cazul în care proiectul este eligibil pentru a primi ajutor de minimis în cadrul prezentei proceduri şi este selectat pentru finanţare în urma procesului de evaluare, administratorul ajutorului de minimis comunică în scris întreprinderii beneficiare cuantumul maxim al ajutorului ce poate fi acordat şi caracterul acestuia de ajutor de minimis, făcând referire expresă la Regulamentul (UE) nr. 2023/2831 din data de 13 decembrie 2023, al Comisiei prin menţionarea titlului acestuia şi a numărului de publicare în Jurnalul Oficial al Uniunii Europene.

                (2) Raportarea şi monitorizarea ajutoarelor de minimisacordate în baza prezentei scheme se fac în conformitate cu prevederile *Regulamentului privind procedurile de monitorizare a ajutoarelor de stat și de minimis*[[1]](#footnote-1)[1].

(3) Furnizorul de ajutor de minimis păstrează, evidenţa detaliată a ajutoarelor acordate în baza prezentei scheme pe o durată de 10 ani de la data la care ultima alocare specifică a fost acordată în baza schemei. Această evidenţă trebuie să conţină toate informaţiile necesare pentru a demonstra respectarea condiţiilor impuse de legislaţia Uniunii Europene în domeniul ajutorului de stat.

(4) Beneficiarul ajutorului de minimis trebuie să păstreze, pentru o perioadă de minim 10 ani fiscali de la data acordării ultimei alocări specifice, toate documentele referitoare la ajutorul de minimis primit în cadrul schemei și să transmită furnizorului/administratorului acesteia sau Consiliului Concurenței, în termenele stabilite de aceștia, toate informațiile necesare pentru derularea procedurilor naționale și ale Uniunii Europene în domeniul ajutorului de minimis.

                (5) Furnizorul de ajutor de minimis are obligaţia de a supraveghea permanent ajutorul de minimis acordat, aflat în derulare, şi de a dispune măsurile care se impun în cazul încălcării condiţiilor impuse prin prezenta procedură sau prin legislaţia naţională sau europeană aplicabilă la momentul respectiv.

            (6) Furnizorul de ajutor de minimis dispune recuperarea ajutorului în cazul în care condițiile de acordare a ajutorului nu au fost respectate de beneficiar.

            (7) Ajutorul de minimis care trebuie rambursat sau recuperat include şi dobânda aferentă, datorată de la data plăţii acestuia până la data recuperării sau a rambursării integrale.

            (8) Rata dobânzii aplicabile este cea stabilită potrivit prevederilor *Regulamentului (UE) nr. 1589/2015 de stabilire a normelor de aplicare a articolului 108 din Tratatul privind funcționarea Uniunii Europene*.

            (9) Deciziile furnizorului de recuperare a ajutorului de minimis se transmit Consiliului Concurenței, spre informare, în termen de 5 zile de la data adoptării.

(10) Pe baza unei cereri scrise, furnizorul va transmite Comisiei Europene, prin intermediul Consiliului Concurenţei, în 20 de zile lucrătoare sau în termenul fixat în cerere, toate informaţiile pe care Comisia Europeană le consideră necesare pentru evaluarea respectării condiţiilor acestei proceduri de ajutor de minimis.

(11) Furnizorul are obligaţia de a transmite Consiliului Concurenţei, în formatul şi în termenul prevăzut de *Regulamentul privind procedurile de monitorizare a ajutoarelor de stat și de minimis*, toate datele şi informaţiile necesare pentru monitorizarea ajutoarelor de minimis la nivel naţional.

(12) În cazul în care furnizorul nu are date definitive privind valoarea ajutorului de minimis, acesta va transmite valori estimative.

(13) Erorile constatate de furnizor şi corecţiile legale, anulări, recalculări, recuperări, rambursări, se raportează până la 31 martie a anului următor anului de raportare.

                (14) În cazul în care există îndoieli serioase cu privire la datele transmise de către furnizor, Consiliul Concurenţei poate să solicite date şi informaţii suplimentare şi, după caz, să deruleze o acțiune de control la beneficiarul ajutorului *de minimis*. Echipa de control a Consiliului Concurenței va fi însoțită de reprezentanții furnizorului.

                (15) În cazul în care furnizorul nu implementează măsurile ce se impun pentru respectarea legislației în domeniul ajutorului de stat, Consiliul Concurenței emite decizii de stopare sau recuperare a ajutoarelor *de minimis*. Deciziile emise de Consiliul Concurenței reprezintă titlu executoriu.

  (16) Furnizorul de ajutor de minimis va transmite, spre informare, Consiliului Concurenţei prezenta procedură în termen de 15 zile de la data adoptării acesteia, conform art. 17 *din O.U.G. nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996*, cu modificările şi completările ulterioare.

  (17) Furnizorul de ajutor de minimis are obligația, în conformitate cu prevederile art. 29 din *Regulamentul privind Registrul ajutoarelor de stat*, pus în aplicare prin Ordinul Președintelui Consiliului Concurenței nr. 437/2016, de a încărca în Registrul ajutoarelor de stat (RegAS) a schemei de ajutor de minimis, în termen de 5 zile lucrătoare de la data intrării în vigoare a acesteia.

(18) Contractele, actele de acordare, plățile, obligațiile de recuperare a ajutoarelor și rambursarea efectivă a respectivelor obligații, aferente acestei măsuri, se vor încărca în RegAS în termen de 7 (șapte) zile lucrătoare de la data semnării contractului/actului sau a publicării acestora în Monitorul Oficial al României, respectiv de la data instituirii plăților, a obligațiilor de recuperare a ajutoarelor sau a rambursării efective a respectivelor obligații.

**Art.13. CONFIDENȚIALITATE**

Funcţionarii publici din cadrul compartimentelor de specialitate din aparatul propriu al Direcției Fiscale Locale Târgu Mureș au obligaţia de a păstra confidențialitatea privind documentele justificative depuse de către solicitant, în cadrul schemei.

PRIMAR

**Soós Zoltán**

1. [1]     Regulamentul privind procedurile de monitorizare a ajutoarelor de stat și de minimis pus în aplicare prin Ordinul Preşedintelui Consiliului Concurenţei nr. 441 din 15 aprilie 2022, publicat în Monitorul Oficial al României, Partea I, nr. 422 din data de 02.05.2022. [↑](#footnote-ref-1)